

|  |  |  |
| --- | --- | --- |
|  | **СТОЛИЧНА ОБЩИНА** |  |

*София 1000, ул. „Московска” № 33; тел. 9377261;* [*www.sofia.bg*](http://www.sofia.bg)



ДО

Г-Н МЕТОДИ ЛАЛОВ

ОБЩИНСКИ СЪВЕТНИК

СТОЛИЧЕН ОБЩИНСКИ СЪВЕТ

ЧРЕЗ Г-Н ЕЛЕН ГЕРДЖИКОВ

ПРЕДСЕДАТЕЛ НА СТОЛИЧЕН

ОБЩИНСКИ СЪВЕТ

Относно: *Питане с рег. № СОА21-ВК66-2182/05.03.2021 г.*

**Уважаеми г-н Лалов,**

В отговор на поставените в питането въпроси Ви предоставям информация от направления „Архитектура и градоустройство“ и „Общинска администрация“, от дирекция „Сигурност“, Столичен инспекторат и администрацията на район „Илинден“:

При осъществяване на текущ контрол и ежедневния обход на територията, служители на Столичен инспекторат – инспектори от „Контрол на рекламната дейност“ и от районен инспекторат „Илинден“ са установили следното:

- на 23.02.2021 г. на адрес: ул. „Цар Симеон“ № 225, на оградата на детска градина № 153 „Света Троица“ са поставени 3 бр. винилови платна, закрепени механично на оградата на обекта, с текст на всяко едно от тях: „Защита без компромис!“, „+359882955133“ и [www.bgsecurity.bg](http://www.bgsecurity.bg).

- на 23.02.2021 г. на адрес: ул. „Цар Симеон“ 271, на оградата на детска градина „Щурче“ са поставени 3 бр. винилови платна, закрепени механично на оградата на обекта, с текст: „Защита без компромис!“, „+359882955133“ и [www.bgsecurity.bg](http://www.bgsecurity.bg).

- на 23.02.2021 г. на адрес: ул. „Кукуш“ № 15, на оградата на детска градина „Илинденче“ е поставено едно винилово платно, закрепено механично на оградата на обекта, с текст: „Обектът се охранява от Саламандър ДАС ООД; тел. 02/9202005; GSM 0887984883; salamander-bg.com“.

За посочените проверки са изготвени констативни протоколи, придружени от снимков материал.

С оглед вида и съдържанието на описаните елементи, е установено, че те представляват фирмени надписи по смисъла на разпоредбата на чл. 48, ал. 1 от Наредбата за преместваемите обекти, за рекламните, информационните и монументално-декоративните елементи и за рекламната дейност на територията на Столична община. За тези фирмени надписи е установено, че са поставени без разрешение за поставяне от компетентния орган – главен архитект на район „Илинден“, което представлява нарушение на разпоредбата на чл. 90, ал. 2 във вр. с чл. 49, ал. 2 от Наредбата.

В резултат на гореизложеното са съставени актове за установяване на административно нарушение, които се процедират по реда ЗАНН. Копие на издадените актове, ведно със снимков материал, представям на Вашето внимание в приложение към настоящия отговор.

Рекламните надписи, посочени в сигнала, са премахнати, което е установено при извършен последващ контрол. През 2020 г. са премахнати доброволно от техните собственици и ползватели общо 766 броя незаконосъобразно поставени рекламни и информационни елементи, в т. ч. и фирмени надписи, на територията на Столична община.

По отношение на въпросите Ви за евентуално наличие на свързаности, които обуславят конфликт на интереси, Ви уведомявам, че съгласно чл. 47, ал. 1 от Закона за противодействие на корупцията и за отнемане на незаконно придобитото имущество (ЗПКОНПИ) всеки, който разполага с данни за корупция или за конфликт на интереси по смисъла на този закон за лице, заемащо висша публична длъжност, може да подаде сигнал до Комисията. На основание чл. 6, ал. 1 т. 32 от ЗПКОНПИ кметовете на райони са лица заемащи публични длъжности по смисъла на закона. В тази връзка сигналите за корупция и/или конфликт на интереси срещу кметове на райони се подават до комисия по чл. 7, ал. 1 от ЗПКОНПИ, не до комисията по § 2, ал. 5 от Допълнителните разпоредби на ЗПКОНПИ. В системата на Столична община до момента не е постъпил сигнал за наличие на конфликт на интереси срещу директора на Столичния инспекторат.

Във връзка с въпросът Ви за възлагането на охранителни услуги, респ. сключени договори за охрана, Ви уведомявам, че експерти от дирекция „Сигурност“ в изпълнение на „Методика за извършване на външен хоризонтален контрол на охраната на общински обекти на територията на Столична община“, извършват само проверки, свързани със сигурността и безопасността за децата и учениците и за качеството на охранителната услуга в общинските учебни и детски заведения. Договорите за охрана на общинските учебни и детски заведения се сключват от директорите на детските заведения или в някои райони, се организират обществени поръчки от районната администрация.

Приложение:



**С УВАЖЕНИЕ,**

